誡殺生文
作者：李元禮
朝代：唐

paragraphs: 麟甲羽毛諸□類，秉性與我元無二。
只爲前生作用愚，致使今生頭角異。
或水中游，或林裏戲，爭忍傷殘供品味。
磨刀着火欲烹時，口不能言眼還視。
我聞天地之大德曰生，莫把羣生當容易。
殘雙賊命傷太和，□子勸妻誇便利。
只知合眼恣無明，不悟幽冥毫髮記。
命將終，冤對至，面覩陰官爭許諱。
人□爲獸獸爲人，物裏輪迴深可畏。
不殺名爲大放生，免落阿毗無間地。
（《八瓊室金石補正》卷一一一。
爲北宋政間和登封石刻。
）。